তুষার মাহমুদ চাকরি করেন একটি স্বনামধন্য করপোরেট হাউসে। তিনি সুদর্শন। কিন্তু তার সুন্দর চেহারার সঙ্গে বেমানান তার দাঁতগুলো। কারণ পোকাধরা দাঁতগুলো কালো কুচকুচে হয়ে গেছে। তাই অনেক সময় তাকে বিব্রতকর অবস্থায় পড়তে হয়। আপনি নিশ্চয়ই তুষার মাহমুদের মতো কোনো বিব্রতকর পরিস্থিতিতে পড়তে চান না। সে জন্য নিতে হবে দাঁতের সঠিক পরিচর্যা। দাঁতকে সুস্থ-সবল রাখতে নিচের নিয়মগুলো মেনে চলুন।  ষ রাতে ঘুমানোর আগে এবং ঘুম থেকে উঠে ভালোভাবে দাঁত ব্রাশ করুন।  ষ একই ব্র্যান্ডের টুথপেস্ট দীর্ঘদিন ব্যবহার না করে টুথপেস্টের ব্র্যান্ড ও ফ্লেভার চেঞ্জ করুন।  ষ দাঁতের উপরিভাগে খাদ্যকণা জমাট বেঁধে তার মসৃণতা নষ্ট করে, তাই ব্রাশ করার সময় উপরিভাগেও ব্রাশ করুন।  ষ ব্রাশ কেনার আগে খেয়াল রাখবেন, স্টিকগুলো যেন বাঁকা হয়। এতে দাঁত ভালোভাবে পরিষ্কার হয়।  ষ দাঁতের অধিক ঔজ্জ্বল্যের জন্য কখনোই খাওয়ার সোডা ব্যবহার করবেন না। কারণ সোডা দাঁতকে উজ্জ্বল করে ঠিকই, কিন্তু ক্ষারের কারণে মাড়ি আস্তে আস্তে ক্ষয় হতে থাকে।  ষ সোডার পরিবর্তে মাউথওয়াশ ব্যবহার করুন। মনে  রাখবেন, আপনার দাঁতের ঔজ্জ্বল্য বৃদ্ধি করে ক্যালসিয়াম। তাই প্রচুর পরিমাণে ক্যালসিয়ামযুক্ত খাবার খান।  ষ চা-কফি, পান খাওয়ার কারণে দাঁতে হলুদ আবরণের সৃষ্টি হয়। পান খাওয়ার ফলে দাঁত লাল হয় এবং খাদ্যকণা জমে থাকে। তাই এগুলো খাওয়ার পর দ্রুত দাঁত ব্রাশ করুন।  ষ অনেকের জন্মগত অথবা আঘাতজনিত কারণে দাঁত বাঁকা হয়। আর বাঁকা দাঁতে ময়লা জমে বেশি। তাই যাদের বাঁকা দাঁত তাদের উচিত দীর্ঘ সময় ধরে দাঁত ব্রাশ করা।  ষ দাঁত সুস্থ, মজবুত রাখার জন্য ছয় মাস অন্তর চিকিৎসকের পরামর্শ নিন।  ষ যাদের বাঁধানো দাঁত, সেই  দাঁতগুলো খুলে প্রতিদিনই পরিষ্কার করুন।  এগুলো নিয়মিত মেনে চলুন আর সুন্দর দাঁতের সুন্দর হাসি দিয়ে ফুটিয়ে তুলুন চেহারার মাধুর্য।    লেখা : তারেক ইব্রাহীম